《都下送林容江文学南还》
明代·林章

春明门外半离亭，风雨时时送客经。
十载故人应是梦，一尊别酒不堪醒。
吴江向楚茫茫绿，汉草连胡黯黯青。
愁满关山归未得，天涯何处暮云停。

作者简介：福建福清人，本名春元，字初文。万历元年举人。尝从戚继光于蓟镇，后侨居南京，坐事系狱。后旅居北京，以上书言事得罪，暴死狱中。有《林初文诗选》。